83. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1050321/504/0015 της 31 Μαΐου/25 Ιουν. 1991 (ΦΕΚ Β΄ 454) Εναλλακτικός τρόπος έκδοσης φορολογικών στοιχείων από καταστήματα που σερβίρουν φαγητό για επιτόπια κατανάλωση και χρησιμοποιούν φ.τ.μ. Έχοντας υπόψη: 1.Τις διατάξεις των περίπτ. η΄, ιγ΄ και ιστ΄ του άρθρ. 49 του Κ.Φ.Σ. (Π.Δ. 99/1977-ΦΕΚ Α΄ 34). 2.Την απόφασή μας 1060347/648/ ΠΟΛ.1183/ 17.8.1990 (ΦΕΚ Β΄ 561). 3.Αιτήματα ενδιαφερομένων επαγγελματικών οργανώσεων για διευκόλυνση έκδοσης φορολογικών στοιχείων από καταστήματα που σερβίρουν μεγάλη ποικιλία φαγητών με επαναλαμβανόμενες παραγγελίες και εμπίπτουν στις διατάξεις της πιο πάνω απόφασης. 4.Το πόρισμα Επιθεωρητή Δ.Ο.Υ., που ασχολήθηκε με την εξέταση των υπομνημάτων των ενδιαφερομένων επαγγελματικών οργανώσεων. 5.Την ανάγκη εναρμόνισης του τρόπου έκδοσης των αποδείξεων με φ.τ.μ. στις οργανωτικές και λειτουργικές ανάγκες ορισμένων κατηγοριών επιτηδευματιών, αποφασίζουμε: 1.Παρέχουμε τη δυνατότητα, από 1ης Ιουν. 1991 και στο εξής, στους εκμεταλλευτές εστιατορίων, ζυθεστιατορίων, ψητοπωλίων, ταβερνών και εξοχικών κέντρων, που προσφέρουν φαγητό και αντιμετωπίζουν σοβαρές δυσχέρειες σε ό,τι αφορά την έκδοση των αποδείξεων λιανικής πώλησης με βάση τις διατάξεις της απόφ. 1060347/648/ ΠΟΛ.1183/ 17.8.1990, να εκδίδουν τα φορολογικά τους στοιχεία με τον ακόλουθο τρόπο, αντί του οριζομένου με την πιο πάνω απόφαση: α)Να εκδίδεται θεωρημένο διπλότυπο δελτίο παραγγελίας, στο οποίο καταχωρούνται αναλυτικά τα είδη, που μπορεί να είναι προτυπωμένα, και οι ποσότητές τους που σερβίρονται κάθε φορά στον πελάτη αμέσως με την εκτέλεση (σερβίρισμα) κάθε παραγγελίας, αρχικής ή συμπληρωματικής. Το δελτίο αυτό χρησιμοποιείται σύμφωνα με τις διατάξεις του άρθρ. 29 του Κ.Φ.Σ., κατά την καταχώριση δε σ’ αυτό της πρώτης παραγγελίας αναγράφεται και η ώρα έναρξης εξυπηρέτησης του πελάτη σε εμφανές σημείο. Μετά την ολοκλήρωση της εξυπηρέτησης του πελάτη και όταν αυτός ζητήσει την έκδοση του λογαριασμού αναγράφεται στο δελτίο παραγγελίας η αξία κάθε είδους και η συνολική τους αξία. β)Για τη συνολική αξία του δελτίου παραγγελίας εκδίδεται νόμιμη απόδειξη από τη  φορολογική     ταμειακή       μηχανή     της     επιχεί(Μετά τη σελ. 136,32) Σελ. 136,33 Τεύχος 1107-Σελ. 41 Βιβλία και Φορολογικά Στοιχεία 27.Β.δ.82-83 ρησης ο αριθμός της οποίας αναγράφεται ευκρινώς στο άνω δεξιό μέρος του διπλοτύπου δελτίου παραγγελίας (σε όλα τα αντίτυπα). γ)Κατά την εξόφληση του λογαριασμού από τον πελάτη ή την αναχώρησή του από το κατάστημα παραδίδονται σ’ αυτόν το πρώτο αντίτυπο του θεωρημένου διπλοτύπου δελτίου παραγγελίας και η νόμιμη απόδειξη φ.τ.μ. Τα φορολογικά αυτά στοιχεία υποχρεούται να φέρει μαζί του ο πελάτης κατά την αναχώρησή του από το κατάστημα. 2.Οι επιτηδευματίες της προηγουμένης παραγράφου δεν μπορούν να εφαρμόζουν συγχρόνως τις διατάξεις της απόφ. 1060347/648/ΠΟΛ.1183/ 17.8.1990, (ανωτ. αριθ. 76), και αυτής της απόφασης. Σελ. 136,34 Τεύχος 1107-Σελ. 42 27.Β.δ.83 Βιβλία και Φορολογικά Στοιχεία 